Handels-instituut woon filmfees-dinee by | News24
Handels-instituut woon filmfees-dinee by
Saam by die fees was (van links) Senzo Zindela, Johnny de Wet, Annetjie de Wet, Kate O'Dwyer, Hilton O'Dwyer, Eugene Rautenbach, Gill Brinkworth, Christene Rautenbach, Eddie Owens, Reinette Scott en Scot Scott. Foto: Quinton O'Dwyer
DIE Afrikaanse Handels-instituut (Laer-Suidkus) het verlede naweek die Ugu-filmfees se openingsdinee bygewoon. Die geleentheid is voorafgegaan deur 'n rolprent uit Thailand 'Monkey Twins' deur Kao Thaitayarn. Kao, wat na die vertoning dedur middel van 'n tolk vrae van die gehoor beantwoord het, stel baie belang in samewerking met die plaaslike filmmaker Senzo Zindela, iets wat tot groot voordeel vir die Suidkus se film - en toerismebedryf sal wees.
Kao en sy span is saam met die feesbestuur na verskeie werkswinkels in landelike gebiede van KwaZulu-Natal waar die geesdrif van die plaaslike gemeenskappe aangewakker is. Ten spyte van gure weer en enkele tegniese uitdagings was die borge tevrede met die uitslag van die fees. Die fees is geldelik ondersteun deur die Nasionale Film en Video-stigting, die Filmkommissie van KZN, Ugu-Suidkus-toerisme, die AHI Laer Suidkus, die Suidkus se Kamer van Koophandel en die Kunste, Film- en Videoforum.